Császári Osztag

**Déryné filmajánló**

Az 1951-es Déryné című film véleményünk szerint egy izgalmas, bár kissé talán túl eseménydús alkotás. A film által betekintést nyerhetünk az akkori időkbe, a magyar nemzeti színjátszás kezdeti nehézségeibe és Déryné és a társai önfeláldozó, népet előtérbe helyező, munkájába. Láthatjuk, hogy az osztrák színészet virágzik, míg a magyarok számára szinte teljesen el van lehetetlenítve a dolguk.

Számunkra a legkedvesebb része a filmnek az volt, hogy láthattuk Déryné jellemfejlődését. A főszereplőnek eleinte minden álma az volt, hogy nagy színházban, több ezer ember előtt játszhasson, míg a cselekmény lefolyása alatt egyre inkább a népért élt és a népnek játszott, énekelt. Arra törekedett, hogy boldoggá tegye a szegény magyar népet, ennek érdekében pedig még a saját egészségét is kockára tette.

A főbb szerepeket a kor legjobb színészei játszották, a példa kedvéért megemlítenénk Tolnay Klárit, aki Déryné Széppataki Rózát, az első magyar operaénekesnőt és egyben korának legnépszerűbb magyar színésznőjét alakította, valamint Rajnai Gábort, aki Benke-t játszotta, Gózon Gyulát, aki Neunherz szerepét kapta meg, Murányi Zsiga szerepében Bilicsi Tivadart, Déry István szerepében Szabó Sándort, valamint a Murányimét alakító Turay Idát.

A film elején egyből az események közepében találjuk magunkat. A magyar színházat bezárják, de kapnak egy borzalmas állapotban lévő épületet, ahol folytathatják a magyar nép szórakoztatását. Rózát az édesanyja haza akarja vinni, de ő, hogy maradhasson feleségül megy Déry Istvánhoz. Végül egy befolyásos gróf illetlen ajánlattal áll elő Dérynének, hogy a magyar színjátszás sértetlenül működhessen, amit azonban az asszony elutasít, aminek okán végleg bezárják a színházat. Innentől kezdve a kitartó magyar színészek vándorszínészként folytatták az emberek szórakoztatását, végül pedig meg is lett az eredménye az elszántságuknak.

Mindenkinek szeretettel ajánljuk ezt a filmet, akit érdekel a magyar színjátszás eredete és története, illetve az akkori kor irodalma.